# Mat Collishaw

Matthew «Mat» Collishaw (Nottingham, 1966) és un artista anglès que viu i treballa a Londres. L'extensa producció de Collishaw comprèn tot tipus de fotografies, vídeos i instal·lacions en les quals combina diferents tècniques i recursos, i el seu treball ha estat exhibit en diferents mostres individuals arreu del món. La seva obra es troba en nombroses col·leccions públiques i privades, entre elles la col·lecció Tate i British Council a Londres, el Centre Pompidou a París, la Fundació Arter a Istanbul, el Museu d'Art de San Diego, la Galeria d'Art de Nova Gal·les del Sud i la Col·lecció Olbricht a Berlín.

## Trajectòria

Graduat al Goldsmith's College el 1989, Collishaw utilitza en la seva obra la fotografia i el vídeo. La seva obra més coneguda és Bullet Hole (1988), que mostra la imatge original, que va prendre d'un llibre de text de patologia, d'una ferida causada per un picagel al cuir cabellut d'una persona i muntada en 15 caixes de llum, presentant així la inclinació de l'artista per les imatges visceralment impactants i estranyament atractives. Bullet Hole es va exposar originalment a Freeze, la mostra col·lectiva organitzada per Damien Hirst el 1988 per a presentar el grup Young British Artists. Ara es troba a la col·lecció del Museum of Old and New Art de Hobart, Austràlia.
El 1990 va exposar per primera vegada en solitari i el 1997 va formar part de la trascendental mostra «Sensation: Young British Artists From the Saatchi Collection» a la Royal Academy of Arts de Londres.
El Victoria and Albert Museum va encarregar a Collishaw un monumental projecte, Magic Lantern, que, instal·lat a la cúpula de l'entrada, es va apropiar de l'arquitectura del museu creant un far de llum completat amb un eixam d'arnes i visible a Londres durant els mesos d'hivern del 2010 al 2011. El 2015 va ser considerat un dels 50 homes britànics més ben vestits per la revista GQ. El setembre de 2020, realitzà la seva primera exposició individual als Països Catalans, The End of Innocence, a la Fundació Sorigué de Lleida.

## Referències

* ↑ The Times 2 April 2008 Mat Collishaw: a shock-jock's deliverance Arxivat 2011-06-15 a Wayback Machine. by Rachel Campbell-Johnston
* ↑ Thomson, Jessie. «Mat Collishaw: 'Young artists get a distorted view - all the sweat and struggle has been erased'». standard.co.uk, 20-09-2018. [Consulta: 2 maig 2019].
* ↑ López, Ianko «Mat Collishaw: “Nunca es tan poderosa la belleza como cuando se combina con algo cruel o espantoso”» (en castellà). El País [Madrid], 22-05-2019. ISSN: 1134-6582.
* ↑ «Mat Collishaw - Contemporary Artists». Bullet Hole. Saatchi Gallery. Arxivat de l'original el 23 d’abril 2009. [Consulta: 24 abril 2009].
* ↑ Goslett, Miles. "Meet the grandfather of Britart" Arxivat 2007-10-14 a Wayback Machine., The Daily Telegraph, 1 July 2007. Retrieved on 12 September 2009.
* ↑ For more on the author of this book see: " Obituary: Professor Austin Gresham histopathologist," The Times, 8 September 2009.
* ↑ Gabriella Coslovich , 15-01-2011.
* ↑ «50 Best Dressed Men in Britain 2015». GQ, 05-01-2015. «Còpia arxivada». Arxivat de l'original el 2015-01-07. [Consulta: 14 desembre 2020].
* ↑ «"Mat Collishaw. The End of Innocence". Fundació Sorigué. Fins al 20 de desembre». TV3, 10-09-2020. [Consulta: 14 desembre 2020].

## Bibliografia

* Mat Collishaw, by Thomas Dane, Jon Thompson, Artimo Foundation Breda, 1997.
* Mat Collishaw, by Neal Brown, Jason Beard, Other Criteria, London, 2007.
* Mat Collishaw: Insecticides, by Nina Miall, Haunch of Venison, London, 2012.
* Mat Collishaw: Ou l'horreur délicieuse, by Paul Ardenne, Régis Durand, Julie Gil, Federica Martini, Barbara Polla, Michele Robecchi, Le Bord de l'eau, Brussels, 2013
* Mat Collishaw, by Sue Hubbard, Rachel Campbell-Johnson, Blain|Southern, London, 2013.
* Mat Collishaw: Afterimage, by Başak Doğa Temür, Arter, Istanbul, 2013.